આચાર્ય શ્રી શ્રીપતિપ્રસાદજી મહારાજનો જન્મ સં. ૧૯૩૧ના શ્રાવણ વદ – ૧ના દિવસે થયો હતો. તેઓશ્રી સર્વાવતારી ભગવાન શ્રી સ્વામિનારાયણના મોટાભાઈ શ્રી રામપ્રતાપજી મહારાજના વંશજ શ્રી મથુરાપ્રસાદજી પાંડેના પુત્ર હતા. સં. ૧૯૬૫ના વૈશાખ સુદ – ૭ના રોજ તેઓશ્રીનો આચાર્યપદે ગાદિપટ્ટાભિષેક થયો હતો. પ.પૂ. આચાર્ય મહારાજશ્રી સ્વભાવે ઘણા નમ્ર અને સરળ હતા. ધર્મ તરફ રૂચિ હતી, સંતો-હરિભક્તો પ્રત્યે આદરભાવ રાખીને સત્સંગનો પ્રચાર કરવાની ખૂબજ ધગશ રાખતા હતા. પોતે સ્વભાવે શાંત હોવાથી તેમના દર્શન કરનારાને દર્શનમાત્રથી હૃદયમાં શાંતિ થતી હતી.